**Ministru kabineta rīkojuma projekta**

 **„Grozījums Ministru kabineta 1998. gada 29. septembra rīkojumā Nr. 473**

 **„Par 1979.gada Starptautisko konvenciju par meklēšanu un glābšanu uz jūras (SAR 1979)"”**

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
|  | Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts “Grozījums Ministru kabineta 1998. gada 29. septembra rīkojumā Nr. 473 „Par 1979. gada Starptautisko konvenciju par meklēšanu un glābšanu uz jūras (SAR 1979)"” (turpmāk – rīkojuma projekts) izstrādāts pamatojoties uz Jūrlietu pārvaldes un jūras drošības likuma 7. panta pirmās daļas 3. punktu, 46. panta pirmo daļu un Nacionālo bruņoto spēku likuma 6.1 panta pirmās daļas 4. punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Jūrlietu pārvaldes un jūras drošības likuma 7. panta pirmās daļas 3. punkts un 46. panta pirmā daļa nosaka, ka Nacionālo bruņoto spēku Jūras spēku flotiles vienības, kas veic krasta apsardzes funkcijas (turpmāk – Krasta apsardze) koordinē un veic cilvēku meklēšanas un glābšanas darbus jūrā atbilstoši 1979. gada Starptautiskajai konvencijai par meklēšanu un glābšanu jūrā (turpmāk SAR 1979). Nacionālo bruņoto spēku likuma 6.1 panta pirmās daļas 4. punkts nosaka, ka Nacionālie bruņotie spēki koordinē un veic cilvēku meklēšanas un glābšanas darbus jūrā. Ar Ministru kabineta 1998. gada 29. septembra rīkojumu Nr. 473 “Par 1979. gada Starptautisko konvenciju par meklēšanu un glābšanu uz jūras (SAR 1979)” (turpmāk – rīkojums Nr. 473) tika akceptēta SAR 1979, nosakot bezpeļņas organizāciju valsts akciju sabiedrību “Latvijas Jūras administrācija” (turpmāk – Jūras administrācija) par atbildīgo institūciju, kas saskaņā ar konvenciju koordinē un nodrošina meklēšanas un glābšanas pasākumus. Ņemot vērā, ka ir notikušas izmaiņas jūrlietu kompetences jautājumos un Jūras administrācijas funkcijās vairs neietilpst cilvēku meklēšanas un glābšanas darbu jūrā koordinēšana un veikšana, Satiksmes ministrija ir sagatavojusi grozījumus rīkojumā Nr. 473. Rīkojuma projekts paredz veikt grozījumus rīkojumā Nr. 473, nosakot Krasta apsardzi par atbildīgo institūciju, kas saskaņā ar SAR 1979 koordinē un nodrošina meklēšanas un glābšanas pasākumus, atbilstoši Jūrlietu pārvaldes un jūras drošības likuma 7. panta pirmās daļas 3. punktā noteiktajam.Rīkojuma projekta mērķis ir precizēt rīkojumu Nr. 473 atbilstoši spēkā esošajiem normatīvajiem aktiem un praksē notikušajai institūciju funkciju pārdalei, lai nodrošinātu tiesiskuma principu institūciju darbā. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija sadarbībā ar VAS “Latvijas Jūras administrācija”. |
| 4. | Cita informācija |  Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar |
| 3. | Cita informācija | 1979. gada Starptautiskā konvencija par meklēšanu un glābšanu uz jūras (SAR 1979) stājusies spēkā Latvijas Republikā 1998. gada 30. decembrī. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Aizsardzības ministrija  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts neietekmēs pārvaldes iestāžu funkcijas un uzdevumus, neietekmē pieejamos cilvēkresursus.Nav nepieciešama jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Satiksmes ministrs Uldis Augulis

 Vīza: valsts sekretāra vietā

 valsts sekretāra vietniece Džineta Innusa

Putāne 67062108

vija.putane@lja.lv